《病怀 其二》
明代·张萱

莫惜东逝川，莫挥西日驰。谁能弊金石，迟速非所希。

闻有王子弊，无疆保期颐。遗我一丸药，云是五色芝。

可以生羽翼，倏忽凌虹霓。翱翔八荒外，千载以为期。

愿言从之游，岂惜千金资。讵知成谬妄，徒令心力疲。

一朝缠疚疾，羽翼安所施。瑶台既崔嵬，弱水亦逶迤。

子弊诚不死，茫茫何所之。漆园亦有言，彭殇与等夷。

摄虑寡所营，冥心理无违。俞俞年□□，□言良不欺。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。